Dortmund lufthavn

Dortmund lufthavn (IATA: DTM, ICAO: EDLW), er en internasjonal flyplass i Dortmund, Tyskland. Flyplassens slagord lyder Näher als man denkt (Nærmere enn du tror). Siden 2006 har flyplassen blitt kalt "Dortmund Airport 21", for å gjengi navnet til hovedeieren DSW21.

Tidlig historie 
Flyplassen som egentlig lå i småbyen Brackel, ble åpnet for kommersiell flytrafikk i 1925 av Aero Lloyd, som hadde rute til Paris. I løpet av sesongen 1927/1928, hadde trafikken økt til 2,589 flyvninger i året. Under andre verdenskrig ble flyplassen brukt til tysk flybase, og ble også etterhvert brukt av britisk Royal Air Force. I 1960, ble flyplassen flyttet til Dortmund-Wickede. Den gamle flyplassen revet og okkupert av britiske styrker inntil 1990-tallet. Siden 2006, har en del av den gamle flyplassen blitt brukt til treningsfelt for Borussia Dortmund.

Liten trafikk 
I den neste tiden var Düsseldorf internasjonale lufthavn og Köln/Bonn lufthavn de dominerende flyplassene for Rhein-Ruhr-området. Etterhvert tok ble det også startet kommersiell drift til Hannover/Langenhagen internasjonale lufthavn og Münster/Osnabrück lufthavn i regionen. Etter åpningen av Sauerlandlinie har folk i Dortmund bare drøyt to timers kjøring til Frankfurt internasjonale lufthavn.

Kommersiell drift ble gjenopptatt i 1979 med daglige flyvninger til München av Reise- und Industrieflug GmbH (RFG). Nürnberg og Stuttgart fulge deretter. Etterhvert startet også German Reunification med flyvninger til Dresden, Leipzig, Berlin, og London i 1990.

RFG og NFD (Nürnberger Flugdienst) fusjonerte i 1990 og Eurowings ble dannet, som fortsatt har base i Dortmund. Byggingen av en ny terminal startet i 1998 og ble ferdigstilt i 2000.

Revitalisering 

Fra slutten av 2000 har Dortmund Airport opplevd en drastisk økning i flytrafikken. Inntil på slutten av 1990-tallet hadde rutene på flyplassen begrenset seg til noen få propell-maskiner til destinasjoner i Tyskland, samt noen charter-flyvninger til Syden-destinasjoner. Siden 2000, har flere nye selskaper starter med flyvninger til Dortmund. De fleste av selskapene i dag er lavprisselskaper som bruker Boeing 737 eller Airbus A318/19/20/21 serien til Syden-destinasjoner eller storbyer rundt i Europa.

Det første større selskapet som startet på Dortmund Airport var Air Berlin, som startet opp ruter til London, Milano, og Wien i 2002. Etterhvert startet også EasyJet en base i Dortmund i 2004, og Germanwings fulgte i 2007.

Framtidsplaner 
Dette er hovedtrekkene i framtidsplanene til flyplassen:

 Utvide landingstiden på kvelden med en time (til 23:00), med en ekstra time om morgenen og om kvelden til spesielle tilfeller.
 Forlenge rullebanen til 2800 meter
 Utvide terminalen og infrastrukturen rundt
 Utbedre ankomstvei

Ruter 

 Air Alps (Bolzano)
 Blue Wings (Ankara, Antalya)
 easyJet (Alicante, Barcelona, Budapest, Edinburgh, Kraków, London-Luton, Málaga, Nice, Palma Mallorca, Praha, Roma-Ciampino, Thessaloniki)
 Germanwings (Ankara [starter sommeren 2008], Bastia [starter sommeren 2008], Faro, Ibiza, Istanbul-Sabiha Gökçen, München, Palma de Mallorca, Split, Wien, Zadar [starter sommeren 2008], Zagreb)
 Lufthansa
 Lufthansa flys av Augsburg Airways (München)
 Sky Airlines (Antalya)
 SunExpress (Antalya)
 Wizz Air (București-Băneasa, Cluj Napoca, Gdańsk, Katowice, Łódź, Poznan, Sofia, Warszawa, Wrocław)

Transport til flyplassen 

Dortmund lufthavn har bussruter til Dortmund sentralstasjon, til den lokale jernbanestasjonen (Holzwickede/Dortmund Flughafen), og til Unna, en by rett øst for flyplassen.

Eksterne lenker 
 

Flyplasser i Tyskland
Transportbyggverk i Nordrhein-Westfalen
Lufthavn
Flyplasser åpnet i 1960